Euroopa Liidu Teataja L 328 , 22/12/1999 Lk 0054 - 0058



Komisjoni määrus (EÜ) nr 2737/1999, 21. detsember 1999, millega muudetakse määrust (EMÜ) nr 2807/83, milles sätestatakse liikmesriikide kalasaaki käsitleva teabe registreerimise üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu määrust (EMÜ) nr 2847/93 ühise kalanduspoliitika suhtes rakendatava kontrollisüsteemi loomise kohta, [1] viimati muudetud määrusega (EÜ) nr 2846/98, [2] eriti selle artikli 6 lõiget 8, ning arvestades, et: (1) määruse (EMÜ) nr 2847/93 artikli 6 lõikega 2 nähakse ette, et alates 1. jaanuarist 2000 tuleb püügipäevikusse kanda iga pardale jäetud kogus, mis ületab püütud liigi 50 kg eluskaalu ekvivalendi. Vahemerel toimuva kalapüügi puhul tuleb püügipäevikusse kanda ainult kõnealuse artikli kohaselt vastu võetud loendis märgitud liigid; (2) vastavalt määruse (EMÜ) nr 2847/93 artiklile 40 kohaldatakse kõnealuse määruse püügipäevikut ja lossimisdeklaratsioone käsitlevaid sätteid Vahemerel toimuva kalapüügi suhtes alates 1. jaanuarist 2000; (3) tagamaks nõuete täitmist, on seetõttu alates 1. jaanuarist 2000 vaja muuta komisjoni 22. septembri 1983. aasta määrust (EMÜ) nr 2807/83, [3] viimati muudetud määrusega (EÜ) nr 1488/98; [4] (4) käesoleva määrusega ette nähtud meetmed on kooskõlas kalanduse ja akvakultuuri korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 2807/83 muudetakse järgmiselt. 1. Artikkel 1 asendatakse järgmisega: "Artikkel 1 1. Üle 10 m pikkuste ühenduse kalalaevade kaptenid kannavad I lisas esitatud näidise kohaselt püügipäevikusse määruse (EMÜ) nr 2847/93 artiklis 6 osutatud teabe kõikide muude kalastusvööndite kohta peale NAFO alampiirkonna 1 ning ICES V a ja XIV rajoonide, mille kohta esitatakse teave vastavalt II lisas toodud näidisele. Kuni 18 m pikkuste ühenduse kalalaevade puhul, mis teevad ühepäevaseid kalastusretki ühte kalastusvööndisse ja mille pardal on ainult üht tüüpi püügivahendid, võivad nende kaptenid siiski kasutada Vahemerel toimuva kalapüügi kohta IIa lisas esitatud näidist. 2. Kui sellised laevad tegutsevad kolmandate riikide vetes, peetakse I, II ja IIa lisas esitatud püügipäevikut samuti lõikes 1 määratud viisil, välja arvatud juhul, kui kõnealune kolmas riik otseselt ei nõua teistsuguse püügipäeviku pidamist. 3. Vahemerel toimuva kalapüügi puhul tuleb püügipäevikusse kanda iga pardale jäetud kogus, mis ületab liigi 50 kg eluskaalu ekvivalendi. 4. Kasutatud kalapüügivahendite ja püütud liikide märkimiseks püügipäeviku asjakohastesse rubriikidesse kasutatakse VI lisas esitatud koode ja kolmetähelisi FAO-koode." 2. Artikli 2 lõikele 1 lisatakse järgmine tekst: "Kuni 18 m pikkuste ühenduse kalalaevade puhul, mis teevad ühepäevaseid kalastusretki ainult ühte kalastusvööndisse ja mille pardal on ainult üht tüüpi püügivahendid, võivad nende kaptenid kasutada IIa lisas esitatud näidist ka siis, kui lossimine toimub mõne teise Vahemere-äärse liikmesriigi sadamas." 3. I lisast kaotatakse nimetused "tursk", "kilttursk", "süsikas", "merlang", "atlandi merilest", "merikeel", "heeringas" ja "makrell". 4. IV lisa pealkirjas lisatakse sõnade "I lisa" järele sõnad "või IIa lisa". 5. IV lisas asendatakse punkt 2.4.2 järgmisega: "2.4.2. Pardal hoitavad püütud kogused (püügipäeviku viitenumber: 15) Püügipäevikusse tuleb kanda iga pardale jäetud kogus, mis ületab ükskõik millise püütud liigi 50 kg eluskaalu ekvivalenti. Vahemerel toimuva kalapüügi puhul tuleb püügipäevikusse kanda siiski ainult VII lisas esitatud loendis märgitud liigid. Kui lahtrite arv ei ole piisav, kasutage uut lehekülge. Vajadusel märkige kasutatav mõõtühik (korv, kast vms) ning selle netokaal kilogrammides eluskaalu puhul." 6. IV lisa punkti 3 kolmanda taande esimene lõik asendatakse järgmisega: "Märkige tegelikult lossitud ja ümberlaaditud koguste kaal liikide kaupa." 7. IV lisa punkti 3 neljandas taandes lisatakse pealkirjas ja lõigus lühendi "CECAF" järele lühend "GFCM". 8. V lisas asendatakse punkt 2.4.2 järgmisega: "2.4.2. Pardal hoitavad püütud kogused Püügipäevikusse tuleb kanda iga pardale jäetud kogus, mis ületab püütud liigi 50 kg eluskaalu ekvivalendi. Vahemerel toimuva kalapüügi puhul tuleb püügipäevikusse kanda siiski ainult VII lisas esitatud loendis märgitud liigid. Kui lahtrite arv ei ole piisav, kasutage uut lehekülge." 9. V lisa punkti 3 neljanda taande esimene lõik asendatakse järgmisega: "Märkige tegelikult lossitud ja ümberlaaditud koguste kaal liikide kaupa." 10. Käesoleva määruse I lisa lisatakse II lisa järele IIa lisana. 11. VII lisa asendatakse käesoleva määruse II lisaga. Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Seda kohaldatakse alates 1. jaanuarist 2000. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. detsember 1999 Komisjoni nimel komisjoni liige Franz Fischler [1] EÜT L 261, 20.10.1993, lk 1. [2] EÜT L 358, 31.12.1998, lk 5. [3] EÜT L 276, 10.10.1983, lk 1. [4] EÜT L 196, 14.7.1998, lk 3. -------------------------------------------------- I LISA " IIa LISA +++++ TIFF +++++ +++++ TIFF +++++ " -------------------------------------------------- II LISA " VII LISA TABEL Ainult Vahemerel tegutsevate laevade püügipäevikusse ja lossimisdeklaratsiooni märgitavate liikide loend Nimi | Ladinakeelne nimi | Kolmetäheline FAO-kood | Pikkuim-tuun | Thunnus alalunga | ALB | Anšoovis | Engraulis encrasicholus | ANE | Suursilm-tuun | Thunnus obesus | BET | Põhjaputassuu | Micromesistius poutassou | WHB | Harilik tuun | Thunnus thynnus | BFT | Kuld-merikoger | Sparus aurata | SBG | Merluus | Merluccius merluccius | HKE | Harilik stauriid | Trachurus trachurus | HOM | Makrell | Scomber scombrus | MAC | Vahemere stauriid | Trachurus mediterraneus | HMM | Euroopa merikurat | Lophius piscatorius | MON | Vahemere meripoisur | Mullus surmuletus | MUR | Sardiin | Sardina pilchardus | PIL | Huntahven | Dicenrarchus labrax | BSS | Harilik meripoisur | Mullus barbatus | MUT | Mõõkkala | Xiphias gladius | SWO | " --------------------------------------------------